ⴰⴼⵍⴰⵟⵓⵏ

ⴰⴼⵍⴰⵟⵓⵏ (ⵙ ⵜⴳⵔⵉⴽⵜ ⵜⴰⵣⴰⵢⴽⵓⵜ Πλάτων /Plato/), ⵉⵍⵓⵍ ⴳ ⵡⴰⵜⵉⵏⴰ ⴰⵙⴳⴳⵯⴰⵙ ⵏ 428/ 427, ⵉⵎⵎⵜ ⴳ ⵓⵙⴳⴳⵯⴰⵙ ⵏ -348/-347 ⴳ ⵜⵎⴷⵉⵏⵜ ⴰⴷ ⵏⵉⵜ) ⴷ ⴰⴼⵍⵙⴰⴼ ⴰⵣⴰⵢⴽⵓ ⵏ ⵓⴳⵔⵉⴽ ⴰⴽⵍⴰⵙⵉⴽ, ⵉⵍⵍⴰ ⴳ ⵓⵣⵎⵣ ⵏ ⵜⵓⴳⴷⵓⵜ ⵜⴰⵜⵉⵏⴰⵏⵜ ⴷ ⵉⵎⵥⵕⴰⵏⵥⴻⵥⵏ (sophistes), ⵏⵏⴰ ⵡⴰⵍⴰ ⵉⵜⵜⵣⵖⴰⵏ. ⵉⵙⵙⵏⵜⵉ ⴷⴰⵖ ⵜⴰⵡⵓⵔⵉ ⵜⴰⴼⵍⵙⴰⴼⵜ ⵏ ⴽⵔⴰ ⵙⴳ ⵡⵉⵏⵏⴰ ⵜ ⵣⵡⴰⵔⵏⵉⵏ, ⵙ ⵓⵏⴳⵎⴹ ⴰⴽⴽⵯ ⵚⵓⵇⵕⴰⵟ ⵍⵍⵉ ⵙ ⵜⵜ ⵉⵏⵏ ⵉⴽⴽⴰ ⵉⴳⴰ ⴰⵙ ⴰⵏⵍⵎⴰⴷ, ⴷ ⴰⵡⴷ ⵡⵉⵏ ⴼⴰⵔⵎⵉⵏⵉⴷ, ⵀⵉⵔⴰⴽⵍⵉⵜ ⴷ ⴼⵉⵜⴰⴳⵓⵔ, ⵎⴰⵔ ⴰⴷ ⵉⵙⴽⵔ ⴰⵙⵡⵉⵏⴳⵎ ⵙⵉⵙ ⵉⵥⵍⵉⵏ, ⴳ ⵎⵉ ⵉⵙⴼⵓⴽⴽⵔ (ⵉⵙⵜⴽⵛⴼ) ⵜⵓⴳⴷⵜ ⴳ ⵉⴳⵔⴰⵏ ⵏⵏⴰ ⵉⵍⴰⵏ ⵜⴰⵡⵓⵔⵉ, ⵙ ⵓⵏⴳⵎⴹ ⴰⴽⴽⵯ ⵜⴰⴼⵉⵔⴳⴰⵎⴰ ⴷ ⵜⵖⴰⵔⴰⵏⵜ (l’éthique), ⵜⴰⴼⵍⵙⴰⴼⵜ ⵏ ⵜⵥⵓⵕⵉ ⴷ ⵜⵙⵔⵜⵉⵜ. ⵉⵏⵏⴰ ⴼⵍⵍⴰⵙ ⴷⵢⵓⵊⵉⵏ ⵍⴰⵢⵔⵙ ⵎⴰⵙ ⵉⵎⵥⵥⵉⵢ ⵙ ⵚⴹⵉⵚ ⵏ ⵉⵙⴳⴳⵯⴰⵙⵏ ⵖⴼ ⵓⵎⴷⴷⴰⴽⴽⵯⵍ ⵏⵏⵙ ⵉⵣⵓⴽⵔⴰⵟ.

 ⵜⵓⴷⵔⵜ ⵏⵏⵙ ⴷ ⵓⵙⵙⵉⵍⵖ ⴰⵡⵏⴳⵉⵎ 
ⵉⵏⴽⵔ ⴷ ⵓⴼⵍⴰⵟⵓⵏ ⴳ ⵢⴰⵜ ⵜⵡⵊⴰ ⵜⴰⵔⵉⵙⵜⵓⵇⵔⴰⵟⵜ ⵜⴰⵣⴰⵢⴽⵓⵜ ⴳ ⵡⴰⵜⵉⵏⴰ ⴳ ⵓⵣⵎⵣ ⵏⵏⵙ ⵏ ⵡⵓⵔⵖ, ⴰⵢⵍⵍⵉ ⴰⵙ ⵉⴼⴽⴰⵏ ⵜⴰⵎⵍⴷⴰ ⴰⴷ ⵢⴰⵎⵥ ⴰⵙⵍⵎⴷ ⵍⵍⵉ ⴰⴽⴽⵯ ⵉⵅⴰⵜⵔⵏ ⴳ ⵡⴰⴽⵓⴷ ⴰⵏⵏ, ⵍⵍⵉⴳ ⵉⵖⵔⴰ ⵜⵓⵙⵏⴰⴽⵜ, ⴰⵥⴰⵡⴰⵏ, ⵜⴰⵎⴷⵢⴰⵣⵜ, ⴷ ⵜⵓⵏⵏⵓⵏⵜ ⵏ ⵓⵎⵉⵥⴹ. ⵉⴽⴽⴰ ⵜ ⵉⵏⵏ ⵓⵏⵎⵓⵇⵇⴰⵔ ⵏⵏⵙ ⴷ ⵙⵓⵇⵔⴰⵟ ⴳ ⵓⵡⵜⴰⵢ ⵏ 20 ⵏ ⵉⵙⴳⴳⵯⴰⵙⵏ ⵢⴰⵜ ⵜⵇⵉⴼⵉⵜ ⵏ ⵓⵎⵎⵙⴽⵍ ⴰⵎⵖⵜⴰⵙ ⴳ ⵜⵓⴷⵔⵜ ⵏⵏⵙ, ⵍⵍⵉⴳ ⴷⵉⴷⵙ ⵉⵎⵓⵏ ⵎⴰⴷ ⵓⵜⵜⴳⴳⴰⵏ ⵜⴰⵎ ⵏ ⵉⵙⴳⴳⵯⴰⵙⵏ ⴰⵔ ⴰⵙⵏⵖⵉ ⵏ ⵓⵙⵍⵎⴰⴷ ⵏⵏⵙ ⴳ ⵓⵙⴳⴳⵯⴰⵙ 399 ⴷ.ⵜ. ⵜⴰⵎⵙⴰⵔⵜ ⴰⴷ ⵓⵔ ⴳⵉⵙ ⵜⵣⵔⵉⵔ ⵖⴰⵙ ⴳ ⵜⵙⴳⴰ ⵜⴰⵏⵢⵉⵎⴰⵏⵜ, ⵎⴰⵛⴰ ⵜⵙⵙⴰⵡⴹ ⵜ ⴰⵡⴷ ⵖⵔ ⵜⴼⵓⵍⵉ ⵏ ⵜⵓⴷⵔⵜ ⵜⴰⵙⵔⵜⴰⵏⵜ ⵜⵓⵙⵔⵉⴷⵜ ⴳ ⵡⴰⵜⵉⵏⴰ ⴷ ⵓⵔⵣⵣⵓ ⵖⴼ ⵢⴰⵏ ⵓⵏⴳⵔⴰⵡ ⴰⵙⵔⵜⴰⵏ ⵏⵏⴰ ⴱⴰⵀⵔⴰ ⵉⵖⴷⵎⵏ. ⴹⴰⵕⵜ ⵏ ⵢⵉⵏⵖⵉ/ⵓⵙⵏⵖⵉ ⵏ ⵙⵓⵇⵔⴰⵟ, ⵉⵙⴽⵔ ⵓⴼⵍⴰⵟⵓⵏ ⵜⵓⴳⴷⵜ ⵏ ⵜⵏⵢⵓⴷⴷⵓⵜⵉⵏ ⵜⵉⵎⵉⵔⵉⵡⵉⵏ ⵏⵏⴰ ⵉⴽⴽⴰⵏ 12 ⵏ ⵉⵙⴳⴳⵯⴰⵙⵏ, ⵉⵔⵣⴼ ⴷⵉⴳⵙⵏⵜ ⵎⵉⵚⵕⴰ, ⵇⵓⵔⵉⵏⴰ, ⵟⴰⵍⵢⴰⵏ, ⴷ ⵚⵉⵇⵉⵍⵢⴰ, ⵍⵍⵉⴳ ⵉⵥⵕⴰ ⵜⵉⵎⴰⵙⵙⴰⵏⵉⵏ ⵏ ⵉⵎⵉⵚⵕⵉⵢⵏ ⴷ ⵉⵎⵎⴰⴳⴳⴰⵔ ⵉⵎⵙⵏⴰⴽⵜⵏ ⵉⴼⵉⵜⴰⴳⵓⵔⵉⵢⵏ, ⴰⵢⵍⵍⵉ ⵉⵙⵖⴱⵓⵏ/ⵉⵙⴷⵔⴰⵏ ⵜⵓⵙⵙⵏⵉⵡⵉⵏ ⵏⵏⵙ ⴷ ⴰⵡⴷ ⴰⵢⵍⵍⵉ ⴰⵙ ⵉⵙⵏⴼⵍⵉⵏ ⵜⴰⵎⵓⵖⵍⵉ ⵏⵏⵙ ⵜⴰⴼⵍⵙⴰⴼⵜ. ⴹⴰⵕⵜ ⵏ ⵡⵓⵖⵓⵍ ⵏⵏⵙ ⵖⵔ ⵡⴰⵜⵉⵏⴰ, ⵉⵙⵙⵔⵙⵍ "ⵜⴰⴽⴰⴷⵉⵎⵜ" ⵍⵍⵉ ⴳ ⵎⵉ ⵉⴼⴽⴰ ⴽⵓⵎⵔⴰⵡ ⵏ ⵉⵙⴳⴳⵯⴰⵙⵏ ⵉⵏⴳⴳⵓⵔⴰ ⵏ ⵜⵓⴷⵔⵜ ⵏⵏⵙ ⵉ ⵓⵙⵍⵎⴷ ⴷ ⵜⵉⵔⵔⴰ, ⴷ ⵢⵓⵔⵎ ⴰⴷ ⵉⵙⵙⴳⵎⵉ ⵢⴰⵜ ⵜⴰⵙⵓⵜ ⵜⴰⵎⴰⵢⵏⵓⵜ ⵏ ⵉⵏⵙⵙⵉⵅⴼⵏ ⵉⴼⵍⵙⴰⴼⵏ ⵉⵣⵎⵔⵏ ⴰⴷ ⵙⴽⵔⵏ ⵢⴰⵏ ⵓⵡⴰⵏⴽ ⴰⴼⵉⵍⴰⵡ.

 ⵥⵕ ⵓⴳⴳⴰⵔ 
 ⵜⴰⵥⵕⴼⵍⵟⵓⵏⵜ

 ⵉⵙⵍⴽⵎⵏ ⵏ ⴱⵕⵕⴰ 

ⵉⵙⴰⵖⵓⵍⵏ